CEDRO NO ÁMBITO DIGITAL

Como xa coñecen polas comunicacións e boletíns de CEDRO, esta entidade ampliou a xestión colectiva dos dereitos de propiedade intelectual ao ámbito dixital.

Esta ampliación abranxe o dereito de reprodución por medios dixitais (escaneado, almacenamento en soportes ou medios dixitais, descarga, visualización en pantalla e impresión) e dereito de comunicación pública (acceso a unha obra en páxina web-intranet).

Para que CEDRO poda levar a cabo esa xestión dixital sobre as obras dos autores que xa son membros da Entidade, estes deben asinar un ANEXO ao Contrato de Adhesión subscrito no seu día. Isto permitirá a CEDRO, entre outras cuestións, perseguir a pirataría das obras no ámbito dixital e Internet. Este Anexo inclúe unha relación das súas obras nas que o autor/a pode decidir para que obras encarga ou exclúe a xestión colectiva dixital. 

Os autores que aínda non sexan membros de CEDRO e queiran entrar a formar parte da Entidade, deberán subscribir un Contrato de Adhesión que xa inclúe o mandato dixital para as súas obras. Neste caso tamén se pode optar para que obras se encarga ou exclúe a xestión colectiva dixital. 

Pregamos aos nosos asociados interesados en recibir o anexo ao contrato de adhesión a CEDRO, xunto coa relación dos títulos ou obras dos que son titulares de dereitos, así como para calquera consulta ou aclaración, se poñan en contacto co Departamento de Socios de CEDRO (teléfono: 91.391.43.77, socios@cedro.org).